Ministru kabineta noteikumu „Grozījumi Ministru kabineta2010.gada 21.jūnija noteikumosNr.565 *„*Noteikumi par valsts un pašvaldību institūciju amatpersonu un darbinieku sociālajām garantijām”” projekta sākotnējās

ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Finanšu ministrijas iniciatīva. |
| 2. | Pašreizējā situācija un problēmas |  Šobrīd, piemērojot praksē Ministru kabineta 2010.gada 21.jūnija noteikumus Nr.565 „Noteikumi par valsts un pašvaldību institūciju amatpersonu un darbinieku sociālajām garantijām”, ir konstatētas dažādas interpretācijas saistībā ar nelaimes gadījuma pabalsta pieprasīšanu, piemēram, ciešot ceļu satiksmes nelaimes gadījumā pārvietojoties no vienas institūcijas uz citu, arī pārvietošanās institūcijai piederīgā transporta līdzeklī vai pārvietošanās sabiedriskajā transportā tiek saistīta ar bīstamību darba pienākumu izpildē. Līdz ar to Valsts un pašvaldību institūciju amatpersonu un darbinieku atlīdzības likumā (turpmāk – atlīdzības likums) tika veikti grozījumi paredzot uzdevumu Ministru kabinetam noteikt tos gadījumus, tas ir atrunāt precīzus nosacījumus, kuros amatpersonai (darbiniekam) ir tiesības pretendēt uz šo pabalstu. Līdz ar to Finanšu ministrija lūdza nozaru ministrijas sniegt informāciju, par to resorā esošo institūciju amatiem, kuru pienākumu izpilde ir saistīta ar risku dzīvībai un veselībai, kā arī izteikt viedokli par gadījumiem, kad institūciju ieskatā būtu izmaksājams nelaimes gadījuma pabalsts, iestājoties konkrētiem apstākļiem. Ministriju iesniegtie vērtējumi ir ņemti par pamatu noteikumu projekta 6.1punkta izstrādei, atrunājot tajā, ka pabalstu izmaksā tikai gadījumos, kad amatpersona (darbinieks) ir cietusi pildot konkrētus ar dzīvības vai veselības apdraudējumu (risku) saistītus amata (dienesta, darba) pienākumus. Ministriju ieskatā šādam regulējumam ir jābūt noteiktam ar Ministru kabineta noteikumiem, jo tas novērš dažādas interpretācijas iespējas. Finanšu ministrija saņēma arī Labklājības ministrijas vēstuli, kurā tā lūdza Finanšu ministriju risināt jautājumu par iespēju Veselības un darbspēju ārstu valsts komisiju (turpmāk – Valsts komisija) atbrīvot no funkcijas - nelaimes gadījumā gūtā veselības bojājuma smaguma pakāpes noteikšana, vēršot uzmanību, ka tas nav šīs komisijas kompetences jautājums, jo komisijas funkcijās ietilpst invaliditātes noteikšana. Labklājības ministrija vērsa uzmanību arī uz apstākli, ka šobrīd normatīvie akti nosaka, ka amatpersonai pabalsta saņemšanai izvērtējama veselības bojājumu smaguma pakāpe, kas rada problēmas Valsts komisijas darbā, jo tā pilnībā neatbilst ekspertīzes veikšanas nosacījumiem. Finanšu ministrija ierosināja Iekšlietu ministrijai izvērtēt iespēju Iekšlietu ministrijas Centrālajai medicīnas ekspertīzes komisijai (VSIA „Iekšlietu ministrijas poliklīnika” struktūrvienība) (turpmāk – CMEK) turpmāk noteikt nelaimes gadījumā gūtā veselības bojājuma smaguma pakāpi ne tikai Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālo dienesta pakāpi, bet arī pārējām valsts un pašvaldību institūciju amatpersonām un darbiniekiem, par ko arī tika panākta vienošanās starpinstitūciju sanāksmē. Tādējādi tiktu novērsta arī funkciju dublēšanās, divām iestādēm veicot veselības bojājumu smaguma pakāpes noteikšanu. Līdz ar to ir nepieciešams sakārtot normatīvo regulējumu, paredzot, ka nelaimes gadījumā gūtā veselības bojājuma smaguma pakāpi amatpersonai (darbiniekam) nosaka CMEK, pamatojoties uz institūcijas nosūtījumu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts nosaka, ka nelaimes gadījuma pabalstu izmaksā tikai gadījumos, ja amatpersona (darbinieks), kuras amata (dienesta, darba) pienākumu izpilde ir saistīta ar dzīvības vai veselības apdraudējumu (risku), ir cietusi veicot konkrētas darbības. Šis nelaimes gadījuma pabalsts ir sociālā garantija, ko amatpersona (darbinieks) saņem papildus tām garantijām, kas attiecas uz jebkuru nodarbināto valsts vai privātajā sektorā, ja ir noticis nelaimes gadījums darbā un darbinieka veselībai ir nodarīts kaitējums.  Turpmāk paredzēts, ka nelaimes gadījumā gūtā veselības bojājuma smaguma pakāpi amatpersonai (darbiniekam) noteiks tikai viena institūcija – CMEK, kura šobrīd nosaka veselības bojājuma smaguma pakāpi Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālo dienesta pakāpi. Savukārt Veselības un darbspēju ekspertīzes ārstu valsts komisija, kura šobrīd arī ir iesaistīta veselības bojājumu noteikšanā, noteiks tikai invaliditāti. Saskaņā ar 2010.gada 28.decembra Ministru kabineta noteikumu Nr.1209 "'Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību"' 10.1.5.punktu darbnespējas lapa var turpināties 52. nedēļas. Ņemot vērā iepriekš minēto atbilstoši precizēts noteikumu nr.565 17.punkts, nosakot, ka amatpersonai (darbiniekam) 12 mēnešu laikā pēc nelaimes gadījuma Valsts komisija nosaka invaliditāti. 2001.gada 3.aprīļa noteikumi Nr.152 „Darbnespējas lapas izsniegšanas kārtība” tika saīsināts darbnespējas periods no 52 uz 26 nedēļām līdz ar to iespējama ātrāka invaliditātes noteikšana. Šo noteikumu 17.1punkts paredz, ka, ja darbnespēja turpinās ilgāk par 26 nedēļām, ārstējošajam ārstam vai ārsta palīgam ir pienākums nosūtīt darbnespējīgo personu uz Valsts komisiju. Valsts komisija sniedz atzinumu par darbnespējas lapas pagarināšanu pārejošas darbnespējas periodā, kas turpinās ilgāk par 26 nedēļām, bet ne ilgāk par 52 nedēļām (skaitot no darbnespējas pirmās dienas), ja tas nepieciešams pilnvērtīgas ārstēšanas, tai skaitā rehabilitācijas nodrošināšanai, vai nosaka invaliditāti. Dokumentus, kas nepieciešami atzinuma saņemšanai (iesniegumu, darbnespējas lapu B un veidlapu Nr.088/u "Nosūtījums uz Veselības un darbspēju ekspertīzes ārstu komisiju"), persona iesniedz Valsts komisijā ne vēlāk kā piecas darbdienas pirms 26 nedēļu nepārtrauktas darbnespējas perioda beigām. Analogiem nelaimes gadījumiem (traumām) konstatējamās sekas (funkcionēšanas ierobežojums) pēc 26 nedēļu vai 52 nedēļu ārstēšanās būs atšķirīgas (dažāda smaguma), līdz ar to ir būtiski noteikt vienotu konkrētu termiņu veselības stāvokļa izvērtēšanai. Ja vienots laiks netiek noteikts, analoģiskos gadījumos (vienādos apstākļos cietušiem) var pieļaut atšķirīgas situācijas atkarībā no tā, kādā periodā pēc nelaimes gadījuma veic ekspertīzi un cietušo izmeklē.  Noteikumu projekta 11.punkts groza spēkā esošo noteikumu 19.punkta redakciju, paredzot tiesības amatpersonai (darbiniekam) pieteikties uz pabalsta izmaksu tikai tajā gadījumā, ja invaliditāte ir piešķirta uz laiku ne mazāku par vienu gadu. Šādā norma projektā iekļauta ņemot vērā, ka faktiski gads ir tas periods, kura laikā vai nu nelaimes gadījumā gūtās traumas sekas izzūd vai saglabājas stabilas izmaiņas. Gada termiņš ir noteikts arī vairāku apdrošinātāju noteikumos nosakot, ka risks „Invaliditāte” ir apdrošinātā fiziskās veselības traucējumi, kuri ir tiešas nelaimes gadījuma sekas, kuru dēļ apdrošinātajam Latvijas Republikas normatīvajos aktos noteiktajā kārtībā tiek noteikta invaliditāte vismaz uz vienu gadu. Tādējādi amatpersonai (darbiniekam) tiek nodrošinātas tiesības kā papildu bonusu saņemt vienreizēju pabalstu invaliditātes noteikšanas gadījumā, kā arī atbilstoši likumam „Par obligāto sociālo apdrošināšanu pret nelaimes gadījumiem darbā un arodslimībām” tai tiek segta apdrošināšanas atlīdzība, kas saistīta ar atveseļošanos, darbspēju atgūšanu un integrāciju sabiedrībā. Noteikumu projekts precizē terminoloģiju aizstājot vārdus 'VDEĀK izsniegto izziņu"' ar vārdiem "' Valsts komisijas lēmumu"'. Šāds precizējums nepieciešams, jo saskaņā ar Invaliditātes likumu Valsts komisija pieņem lēmumu un izdod administratīvo aktu. Noteikumu projekta 7.punkts paredz svītrot no MK noteikumu Nr.565 11.punkta vārdus „bet ne agrāk kā pēc nelaimes gadījuma izmeklēšanas pabeigšanas”. Šī atruna nav nepieciešama, jo akts, kuru nepieciešams iesniegt CMEK veselības bojājuma smaguma pakāpes noteikšanai, tiek sastādīts, tikai tad, kad ir pabeigta nelaimes gadījuma izmeklēšana. Noteikumu projekts paredz svītrot normas par bērnu piedzimšanas pabalsta piešķiršanu, ņemot vērā, ka atlīdzības likums bērna piedzimšanas pabalsta piešķiršanu turpmāk vairs neparedz. Lai saskaņotu normu piemērošanu, noteikumu projekts paredz, ka šo noteikumu 2.punktā ietverto 6.1punktu, kas nosaka pabalsta izmaksas gadījumus, Iekšlietu ministrijas sistēmas iestādes un Ieslodzījuma vietu pārvalde uzsāk piemērot ar 2014.gada 1.janvāri - pēc grozījumu Valsts un pašvaldību institūciju amatpersonu un darbinieku atlīdzības likumā, kas attiecas uz 19.panta piektās daļas izslēgšanu, spēkā stāšanās.  |
| 5. | Projekta izstrādē iesaistītās institūcijas | Iekšlietu ministrija, Centrālā medicīnas ekspertīzes komisija (VSIA „Iekšlietu ministrijas poliklīnika” struktūrvienība), Veselības un darbspēju ekspertīzes ārstu valsts komisija. |
| 6. | Iemesli, kādēļ netika nodrošināta sabiedrības līdzdalība | Ņemot vērā, ka noteikumu projekts attiecas tikai uz valsts un pašvaldību institūcijām, sabiedrības līdzdalība nav nepieciešama. |
| 7. | Cita informācija |

|  |  |  |
| --- | --- | --- |
| Institūcija | 2010. un 2011.gadā notikušie nelaimesgadījumi darbā | Pabalsta izmaksa |
| Aizsardzības ministrija | 1 | Nav izmaksāts |
| Ārlietu ministrija | - | - |
| Ekonomikas ministrija | - | - |
| Finanšu ministrijas padotības iestāde:Valsts ieņēmumu dienests | 14 | Nav izmaksāts |
| Iekšlietu ministrija | 195 | 195 |
| Izglītības un zinātnes ministrija | - | - |
| Labklājības ministrija | - | - |
| Satiksmes ministrija | - | - |
| Tieslietu ministrijas padotības iestāde:Ieslodzījumu vietu pārvalde | 12 | 4 |
| Veselības ministrijas padotības iestāde:Neatliekamās medicīniskās palīdzības dienests | 108 | Nav izmaksāts |
| Vides aizsardzības un reģionālās attīstības ministrija | - | - |
| Zemkopības ministrijas padotības iestādes:Valsts meža dienests Pārtikas veterinārais dienestsLauku atbalsta dienests | 312 | Nav izmaksāts |
| Korupcijas novēršanas un apkarošanas birojs | - | - |
| Kopā | 336 |  |

Papildus finanšu līdzekļi Iekšlietu ministrijas CMEK šim mērķim nav nepieciešami. Saskaņā ar atlīdzības likuma 37.pantu valsts vai pašvaldības institūcijai ir pienākums obligāti apdrošināt amatpersonu veselību vai apdrošināt pret nelaimes gadījumiem, ja šo amatpersonu (darbinieku) amata (darba, dienesta) pienākumu izpilde ir saistīta ar reālu risku dzīvībai vai veselībai. Savukārt Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm, valsts drošības iestāžu amatpersonām (darbiniekiem), neatliekamās medicīniskās palīdzības dienesta darbiniekiem un karavīriem ir nodrošināta apmaksāta veselibas aprūpe. Līdz ar to attiecīgās institūcijas sedz izdevumus, kas saistīti ar amatpersonu (darbinieku) veselības apdrošināšanas polišu iegādi vai nodrošina apmaksātu veselības aprūpi, tā rezultātā veselības bojājuma smaguma pakāpes noteikšana tiek nodrošināta institūcijām piešķirto valsts budžeta līdzekļu ietvaros. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Valsts un pašvaldību institūciju amatpersonas un darbinieki. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |
|  |  |  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Projekta izpildi nodrošinās Iekšlietu ministrijas Centrālā medicīnas ekspertīzes komisija, kā arī valsts un pašvaldību institūcijas normatīvajos aktos noteiktajā kārtībā. |
| 2. | Projekta izpildes ietekme uz pārvaldes funkcijām  | Iekšlietu ministrijas CMEK funkcija: veikt veselības pārbaudes pēc darbā notikuša nelaimes gadījuma - netiek ne paplašināta, ne sašaurināta. Projekts paplašina to personu loku, kuras varēs vērsties CMEK veselības bojājumu smaguma pakāpes noteikšanai. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

Anotācijas III, IV, V, un VI sadaļa – projekts šīs jomas neskar.

Finanšu ministrs A.Vilks

02.07.2013 16:41

1577

Artemjeva;

67095599; fakss 6709554;

Ineta.Artemjeva@fm.gov.lv